open-index/open-wikipedia-markdown huggingface dataset:
Angakkoq

**Angakkoq** eller **Angakkuq** (også *Angatkuq*, *Angakok*, eller *Ilisitsok*) er en sjamanperson i inuittenes mytologi og i inuittkulturen. Både inuittene på Grønland og de andre eskimokulturene yupik og inupiat har tilsvarende sjamanfigurer. 

Ved å hensette seg i transe og med bistand fra hjelpende ånder (*toornat*), kan angakkoqen bistå sitt folk mot onde makter. Han kan helbrede sykdom, gjenopprette balansen etter tabubrudd, se skjulte ting, og kommunisere med maktene som Havkvinnen og Månemannen. 
 
Blant inuittene er det en del tabuforestillinger:
* *tirigusuusiit*, ting man må unngå
* *maligait*, ting man må følge
* *piqujait*, ting å gjøre

Dersom disse tre ikke følges kan det hende at Angakkuqen må gripe inn overfor den som «skyldige», for å unngå skadelige konsekvenser for ham eller gruppen han tilhører. 

## Referanser

 
## Eksterne lenker
* Shamanism – the powers of the angakkuq- SILA, 2005
Belinskij

**Belinskij** (russisk: Белинский) er en by i Penza oblast i Russland. Den ligger 110&nbsp;km vest for Penza. Innbyggertall: 8&nbsp;800 (2005 est), 8&nbsp;837 (folketelling 2002).

Stedet ble grunnlagt i 1713. Bosetningen fikk i 1784 bystatus og navnet *Tsjembar*. I 1948 fikk byen navnet Belinskij etter Vissarion Belinskij, som vokste opp i byen.

## Referanser


## Eksterne lenker
*
Florida Institute of Technology

**Florida Institute of Technology** er et privat, ikke-kommersielt universitet i Melbourne i delstaten Florida i USA. Det ble grunnlagt i 1958 som *Brevard Engineering College*. Lokalene til *University of Melbourne* ble kjøpt i 1961, og i 1966 fikk *FITech* sitt nåværende navn – Florida Institute of Technology.

Den siste konsoliderte campusen ble flyttet fra Jensen Beach til dagens hovedcampus i 1986 – med opprettelsen av *Department of Marine and Environmental Sciences(DMES)*.

De største colleges er:
* College of Engineering – 1&nbsp;840 studenter (36&nbsp;%) 
: – *Department of Marine and Environmental Sciences *
: – *Florida Tech Hydrogen Center*
* College of Science – 715 studenter (14&nbsp;%) 
: – *Physics/Space Sciences Department* har eget observatorium
* College of Aeronautics – 335 studenter (7&nbsp;%)
: – *School of Aeronautics*
* College of Psychology and Liberal Arts – 377 studenter (7&nbsp;%) 
* College of Business – 258 studenter (5&nbsp;%) 
* University College – 1&nbsp;472 studenter (29&nbsp;%) 
* Utenom colleges – 101 studenter (2&nbsp;%) 

Ved *FITech* var det i 2006 i alt 4&nbsp;741 studenter fra 100 ulike land, opp til doktorgradsnivå (Ph.D), og skolepengene dette året var US$ 27&nbsp;540. Over halvparten av studentene studerer ingeniørfag eller teoretiske realfag.

Forskningsinstituttene ved *FITech* utgjøres av:
* Institute for Energy Systems, 
* Intellectual Property, 
* Institute for Computing and Information Systems, 
* Institute for Materials Science and Nanotechnology, 
* National Center for Hydrogen Research, 
* Institute for Biological and Biomedical Sciences, 
* National Center for Small Business Information, 
* Institute for Marine Research

Private donasjoner og gaver til forskningen ved *FITech* ligger betydelig under nivået for *Virginia Tech*, Stevens Tech*, G*Georgia Tech* og *MIT*, antakelig på grunn av Florida Tech's korte historie. Det er sentralt i universitetets strategi å øke de private donasjonene til forskning.

Biblioteket *The Evans Library'' ligger også på hovedcampus i Melbourne.

## Referanser


## Eksterne lenker
*
Chr. Salvesen & Chr. Thams’s Communications Aktieselskab

**Chr. Salvesen & Chr. Thams's Communications Aktieselskab** er et norsk selskap som ble stiftet i 1898 for å sørge for produksjon av elektrisitet og jernbanedrift for Løkken grube som ble drevet av Orkla Grube- Aktiebolag. Etter at gruven ble nedlagt i 1987 fikk selskapet i oppgave å forvalte historien til Orkla og skape ny virksomhet i Orkladalføret. 

Bekk og Strøm AS overtok selskapet 1. juni 2015. Chr. Salvesen & Chr. Thams's Communications Aktieselskab er i dag en rendyrket kraftprodusent som eier og drifter kraftverkene Skjenaldfoss, Sølbergfallet,  Sagbergfoss, Tverrelvi, Styggtjønna og Frilsjøen.

## Referanser


## Litteratur
* 

## Eksterne lenker
* Avisa Sør-Trøndelag - Her skifter over 100 millioner kroner eier 
* Adresseavisa - Selger historiske kraftverk 
* NRK - Selger historiske Orkla-kraftverk
Tekstkritisk bibelforskning

**Tekstkritisk bibelforskning** er å anvende tekstkritiske metoder på Bibelens tekster, som på andre antikke tekster. Tekstkritisk bibelforskning bedrives både av kristne og ikke-kristne.

Tekstkritikk som metode innebærer at man ikke tar stilling til om innholdet er sant eller ikke. Hensikten er ikke å avgjøre graden av sannhet i teksten, men å komme så nær den opprinnelige tekst (*autografen*) som mulig. Metoden forutsetter at en slik opprinnelig tekst har eksistert og at vi er i stand til å arbeide oss så nær den som mulig ved hjelp av de tekstvitnene som er tilgjengelig.

## Ulike tekstvitner
I likhet med mange andre antikke tekster finnes de bibelske tekstene i mange ulike håndskrifter i form av avskrifter, og noen originaltekst finnes ikke bevart. Mange avskrifter inneholder i tillegg feilskrivninger og feiloversettelser. Det legges derfor ned mye krefter i å finne en så «opprinnelig» tekst som resten bibelforskningen kan benytte.
Til det nye testamente er det laget en eklektisk tekstutgave av Det nye testamente, *[[Novum Testamentum Graece]]* (Nestle/Aland), slik at bibelforskere i svært liten grad behøver å bedrive tekstkritikk. Til Det gamle testamente stiller det seg noe annerledes ettersom den hebraiske tekstutgaven som benyttes, *[[Biblia Hebraica Stuttgartensia]]*, baserer seg på den masoretiske teksten i ett manuskript, *[[Codex Leningradensis]]*.

## Tekstkritisk metode
Metoden forutsetter kunnskap om hvordan tekstene ble overlevert, hvilke litterære trekk tekstene besitter og hvilken teologi de uttrykker. Det skjelnes mellom ytre og indre kritikk:

1. *Alternativer*: Registrering av ulike lesemåtene og oversettelse av hver enkelt

2. *Ytre kritikk* (de ulike tekstvitner)
:a. Antall, alder og egenart, dvs. tekstvitnene veies og telles ikke.
:b. Innbyrdes slektskap
:c. Oversettelsens vekt og egenart

3. *Indre kritikk*
:a. Vanskeligere lesemåter er mer sannsynlig (lat. *lectio difficilior potior*).
:b. Kortere lesemåte er mer sannsynlig (lat. *lectio brevior lectio potior*)
:c. Harmonisering med parallelltekster er ofte sekundære.
:d. Forfatterens vokabular og stil, konteksten.
:e. Foretrukket lesemåte kan forklare tilblivelsen av andre.

## Se også
*Textus Receptus
*Pseudepigrafi
*Liberalteologi
*Religionskritikk
* The European Society for Textual Scholarship.
* Society for Textual Scholarship.
Jesu syv ord på korset

**Jesu syv ord på korset** er en tradisjonell samling fra de fire evangeliene av syv korte fraser som skal være ytret av Jesus under korsfestelsen like før han døde. Frasene inngår i en form for kristen meditasjon som særlig brukes i fastetiden, den stille uke og på langfredag. 

Man kan ikke finne alle de syv utsagnene i alle de fire evangeliene. Det tredje, femte og sjette finnes bare hos Johannes, Lukas har det første, andre og syvende, mens Matteus og Markus refererer det fjerde. Tallet syv har en symbolsk verdi i kristendommen, særlig som referanse til skapelsen som ifølge Første mosebok tok syv dager, og dette kan ha en betydning for at man har valgt denne sammensetningen fra evangeliene.

## Tonesetting
Flere komponister har satt musikk til ordene, blant andre:

* Heinrich Schütz: *Sieben Worte Jesu Christi am Kreuz*, SWV 478 (1645)
* Joseph Haydn: *[[Die sieben letzten Worte unseres Erlösers am Kreuze]]* for orkester (1787). Haydn skrev også en strykekvartett- op. 51 og en oratorieversjon (1795–96)
* Saverio Mercadante: *The Seven Last Words of Our Savior*, oratorium, (1838)
* César Franck: *The Seven Last Words of Christ (on the Cross)*, (1859)
* Théodore Dubois: *Les sept paroles du Christ*, (1867)
* Sofia Gubaidulina: *Sieben Worte Jesu am Kreuz* for cello, bajan og strykere, (1982)
* James MacMillan: *Seven Last Words from the Cross*, kantate for kor og strykere, (1993)
* Ruth Zechlin: *Die sieben letzten Worte Jesu am Kreuz* for orgel, (1996)
Qivittoq

**Qivittoq** er en grønlandsk sagnfigur, som nevnes i mange gamle sagn og fortellinger. 

Ordet betyr «fjellganger», og ifølge sagnene kan man bli qivittoq dersom man av skam, sinne eller sjalusi forlater det samfunnet man bor i, og går opp i fjellene for å greie seg der alene. Etter en tid kan man da bli overmannet av de overnaturlige kreftene som råder i fjellet, og bli en stor fare for samfunnet man forlot. Folk som måtte befinne seg i de samme fjellområdene må da også passe seg for qivittoqen. Qivittoqene var tidligere veldig fryktede vesener, også i grønlendernes hverdag. 

Dersom man velger å forlate samfunnet sitt for å leve i fjellene på denne måten, kalles det *«å gå qivittoq»*. 

I den muntlige fortellertradisjonen vektla man at for å unngå qivittoqer bør man ikke legge så stort press på noen andre at de velger å gå qivittoq. Det er dermed ikke bare en skikk eller skikkelse som beskrives, men den hadde også en sterk normativ rolle i samfunnet.

## Bøker om Qvittoq
* 1914 – Mathias Storch; Sinnattugaq (den første roman som var skrevet på grønlandsk)
* 
* 
* 
* 
* Qivittoq − Fjeldgænger, teaterstykke av René Toft framført på Stockholm Scenario Festival 2016
* 

## Referanser


## Se også
*Tupilaq
Gorodisjtsje

**Gorodisjtsje** (russisk: Городище) er en by i Penza oblast i Russland. Den ligger ved elva Julovka, (en sideelv til Sura), rundt 50&nbsp;km øst for Penza. Innbyggertall: 8&nbsp;281 (folketelling 2002), 7&nbsp;926 (folketelling 1989).

Byen ble grunnlagt i 1681 som en festning. Bystatus ble innvilget i 1780.

## Referanser
Jan Lunde

**Jan Lunde** (født 18. januar 1889, død 30. august 1963 på Lørenskog) var en norsk tegner og tegneserietegner. Han var Bladkompaniets faste illustratør i en liten menneskealder. Lunde utdannet seg som tegner på egen hånd og hos Oscar Arnold Wergeland. Han var Norges første tegneserieskaper.

Lunde var en av de mest allsidige kunstnerne innenfor sin generasjon. Han begynte å tegne for *[[Tyrihans]]* allerede i 1914. Lunde skapte og tegnet det som blir regnet for å være første norske utgitte tegneserie; *[[Pappa og Pjokken]]*, som opptrådte i stripene til forlaget Bladkompaniet fra 1917. På slutten av første verdenskrig startet han vittighetsbladet *[[Strips (vittighetsblad)|Strips]]* sammen med Rolf Kluge og løytnant Altree, en britisk krigsfange. De to andre trakk seg imidlertid snart ut av foretaket.

Fra mars 1922 var Lunde i flere tiår ansatt som fast tegner i *Tyrihans*, *[[Tidsfordriv]]* og *[[Norske hjem]]*. De tegneseriene Lunde tegnet for Bladkompaniet var *[[Bekk og tvillingene]]* (fra 1919), Eventyr i billeder (Norske folkeeventyr) (1922-1925), *[[Den usynlige og hans hund]]* (fra 1924) samt *[[Dimpen og Dumpen]]* (fra 1929). Disse seriene laget han samtidig og gjennom flere år. Enkelte av seriene ble trykt om igjen i bladene opp gjennom 1920- og 1930-tallet – *Den usynlige og hans hund* så sent som i 1937 i *[[Vår tid]]*, og en del av Norske Folkeeventyr i *[[Nissens jul]]* helt opp til 1960-tallet. Lunde overlot *Bekk og tvillingene* til tegneren Rolf Kluge i 1926.

I *[[Ukemagasinet]]* nummer 13-26 i 1937 tegnet han serien *[[Hansen (tegneserie)|Hansen]]*, med tekst av Sverre Vegenor. Lunde utførte også så godt som alle omslagene til *[[Detektiv-magasinet]]* i de åtte årene det ble forlagt av Johansen & Nielsen.

## Referanser
Hans Lynge

**Hans Louis Abel Lynge** (født 6. september 1906, død 2. juli 1988) var en grønlandsk dikter, maler og billedhugger. Han var tidligere også kateket og politiker. 

Han ble utdannet lærer ved seminariet i Godthåb i 1927. 

Sin litterære debut hadde han i 1934 med dramaet *«TigorKârâ pissarâ»*. 

Som politiker ønsket han at Grønland skulle bli selvstendig, og hans bøker og kunst var gjerne provoserende. Det er også skrevet flere bøker om ham. Han etablerte Grønlands første kunstskole, og ledet denne i en årrekke. 

## Bøker
* 1934 – *TigorKârâ pissarâ*
* 1938 – *Erssíngitsup piumassâ*
** 1990 – dansk utgave, *Den usynliges vilje*
* 1981–82 – *Grønlands indre liv*, bind 1-2 (brev og erindringer)

## Priser og utmerkelser
* 1955 – Folketingets Grønlandsfond
* 1967 – Landsforeningen Grønlands kulturpris
* 1983 
** Det Grønlandske Hjemmestyres Kulturpris
** Henry Heerups Æreslegat

## Trivia
* Grønlands Kulturhus' konsertsal er oppkalt etter Hans Lynge

## Referanser


## Eksterne lenker
* Bilder og verk av Hans Lynge
Luciana Carro

**Luciana Carro** (født 1981) er en canadisk skuespiller av italiensk avstamning. 

## Bakgrunn
### Tidlig liv og familie
Da hun var en ganske beskjeden jente, oppfordret hennes foreldre henne til å begynne med skuespill. 

## Karriere
Hun flyttet til Vancouver i 2000 for å bli en profesjonell skuespiller, og fikk roller i TV-seriene *The Chris Isaak Show*, *[[Smallville]]* og  *[[The L Word]]*. Disse rollene førte til at hun fikk en rolle i den nye utgaven av science fiction-serien *[[Battlestar Galactica (2004)|Battlestar Galactica]]* som Louanne «Kat» Katraine, en elev på seriens Viper-fly, som raskt vokste til et flyveress, og ble en fast karakter i serien. 

Hennes rolle i *[[Battlestar Galactica (2004)|Battlestar Galactica]]* ble sett av filmprodusenter, og hun fikk en rolle i filmen *Two for the Money* (sammen med Al Pacino) og i *Dr. Dolittle 3*. Hun fikk også en rolle som Stephanie Meyer i den kritikerroste serien *[[Everwood]]*.

## Utvalgt filmografi
* 2007 – *Snowglobe*, TV-film
* 2007 – *[[Blades of Glory]]*, film
* 2004&ndash;2006 – *[[Battlestar Galactica (2004)|Battlestar Galactica]]*, TV-serie, 18 episoder
* 2006 – *Everweood', TV-serie, 4 episoder
* [[2003]]&ndash;[[2005]] – *Smallville*, TV-serie, 2 episoder
* [[2004]]&ndash;[[2005]] – *The L Word*, TV-serie, 3 episoder
* [[2003]] – *Da Vinci's Inquest*, TV-serie, 2 episoder
* [[2002]] – *Point Blank*, TV-serie, 1 episode

== Eksterne lenker ==
* [https://web.archive.org/web/20080306112742/http://www.lucianacarro.tv/ Official website]
* 
* [http://www.galactica.tv/galactica-2003---interviews/luciana-carro-galactica.tv-interview.html Luciana Carro interview] at the [http://www.galactica.tv Galactica.TV site]
* [http://www.dorinhagirls.com/models/luciana/ DorinhaGirls.com interview]
* [https://web.archive.org/web/20061015210329/http://en.battlestarwiki.org/wiki/Luciana_Carro Luciana Carro] at the Battlestar Wiki
* *Passageway'' (abbreviated version)
* Demo reel
Audi S4

**Audi S4** er en heftigere utgave av de ordinære modellene fra Audi som ble lansert 1991 og som fortsatt produseres. Audi produserer også en ekstremversjon av S4, Audi RS4.

## Type C4

Fra starten av var Audi S4 toppmodellen av Audis storbil Audi 100 C4 som ble lansert 1989. Motoren var den samme som i den mindre sportsmodellen S2, en 2,2 liters fem-sylindret rekkemotor med doble overliggende kamaksler, 20 ventiler, turbo og en maksimal effekt på ca. 230&nbsp;hk/350&nbsp;nm. Senere kom det også et større motoralternativ med en 4,2-liters V8-motor med 32 ventiler og 280&nbsp;hk. Modellen hadde Audis permanente firehjulsdrift Quattro som standard. Den fantes som sedan og avant.

NB! Audi 100-baserte S4 ble produsert frem til 1994, da den måtte gi plass til en ansiktsløftet versjon ved navn Audi S6 som ble basert på samme karosseri. Navnebyttet ble foretatt fordi man planla en mindre S4 basert på den kommende Audi A4 som erstatter til S2.
## Type B5
Den andre generasjonen Audi S4 var en toppmodell av Audi A4 og ble presentert i 1996 som erstatter til Audi S2. Den hadde en 30-ventilers 2,7-liters V6 med dobbel turbo og utviklet 265 hestekrefter. Kraftoverføringen bestod av enten en 5-stegs automat eller en 6-girs manuell girkasse og Audis permanente firehjulsdrift Quattro som standard på denne modellen.

Produksjonen av sedan-utgaven startet i oktober 1997, mens Audi S4 Avant ikke ble introdusert før 1998. Sent i 1999 kom faceliften (kalt 99.5), som introduserte blant annet ESP og oppgraderte eksosmanifolder på den mekaniske fronten. Resten av oppgraderingene var hovedsakelig estetiske, som nye dører, front- og baklykter utvendig, samt en del modernisering innvendig. Produksjonen opphørte i september 2001. 

I 1999 ble det presentert enda en variant kalt **Audi RS4** som var tenkt som en erstatter til Audi/Porsche RS2. Denne modellen utviklet Audi selv, i motsetning til forgjengeren som ble utviklet i samarbeid med Porsche. Motoren var den samme som i Audi S4, det vil si en 30v V6-motor med dobbel turbo. Denne motoren hadde blitt trimmet ytterligere av Cosworth og ga nå hele 380 hk. Akkurat som hos forgjengeren RS2 fantes også denne modellen bare som kombi, men det finnes sedaner som er ombygde fra A4/S4. Denne modellen ble produsert stort sett uforandret frem til 2001. Audi RS4 ble produsert i 6030 eksemplarer fra 1999 til 2001 hos quattro GmbH (kjent som Audi Sport GmbH siden 2016), ett datterselskap av Audi AG som kun produserer R8 og RS-modeller.

## Type B6
I 2003 kom en ny S4 basert på Audi A4 B6 som ble lansert to år tidligere. Denne modellen hadde en ny V8-motor på 4,2 liter som utviklet 344 hk. Som vanlig for å følge tradisjonene fantes denne modellen også med permanent firehjulsdrift, Quattro. I 2005 fikk Audi A4 B6 en ansiktsløftning og ble da kalt Audi A4 B7, dette året presenterte Audi den nye RS4. Den hadde en 4,2-liters FSi V8-motor som utviklet hele 420 hk og man fikk den som sedan, kombi og cabriolet. Oppfølgeren til denne kom i 2007 sammen med Audi A5-baserte RS5.

## Referanser
Kuznetsk

**Kuznetsk** (russisk: Кузне́цк) er en by i Penza oblast i Russland. Den ligger rundt 110&nbsp;km øst for Penza. Innbyggertall: 92&nbsp;050 (folketelling 2002), 98&nbsp;588 (folketelling 1989).

## Historie
Kuznetsk er nest etter Penza den eldste byen i Penza oblast. Allerede på 1600-tallet eksisterte det en bosetning på dette stedet ved navn *Narysjkino* (russisk: Нарышкино). I 1780 fikk bosetningen byrettigheter og sitt nåværende navn, Kuznetsk. På denne tid var byen senter for distriktet Kusnetsk i Saratov gubernija.

## Næringsliv
Viktige områder i byens næringsliv er elektroteknikk, lysindustri og skoproduksjon. Det finnes også kjemiske bedrifter og næringsmiddelkombinater i byen.

## Referanser


## Eksterne lenker
*
Ole Aslaksen Somby

**Ole Aslaksen Somby**  (født 1827, død 1852)  deltok i «Kautokeino-opprøret» i november 1852. Han døde etter skadene i opptøyene noen dager etter han ankom til arresten i Alta.

## Familie som medvirket i «Kautokeino-opprøret»
* Far, Aslak Olsen Somby
* Mor, Inger Monsdatter Siri
* Bror, Mons Aslaksen Somby
* Søster, Marit Aslaksdatter Somby

## Eksterne lenker
* Klassekampen: Hva forårsaket opprøret? av Ole Henrik Magga, professor ved Sámi allaskuvla/Sámi University College
* NRK: – Bakgrunnen for 1852-opprøret må bli vektlagt
* Dom av 6. august 1854
* Kyrkjebok Kautokeino 1852, skrivet av sokneprest Hvoslef
Rick Worthy

**Richard «Rick» Worthy** (født 12. mars 1967 i Detroit i Michigan) er en amerikansk skuespiller. Han er kjent for sine mange roller, blant annet som cylonen Simon i science fiction-serien *[[Battlestar Galactica (2004)|Battlestar Galactica]]*, og flere roller i tre ulike *[[Star Trek]]*-serier.

## Bakgrunn
Worthy vokste opp i Detroit-området, og gikk ut fra Southfield Senior High School i 1985, og gikk deretter på University of Michigan frem til 1990, der han studerte film og drama.

## Skuespillerkarriere
Rick begynte som skuespiller på scene i Detroit, før han flyttet til Chicago der han spilte ved flere fremstående teatre, inklusive The Goodman Theatre og Victory Gardens Theater. Han flyttet så til Los Angeles for å fokusere på fjernsyn og filmarbeide.

Worthy har hatt en rekke rolle i flere TV-serier, blant annet har han hatt roller i tre ulike *[[Star Trek]]*-serier: *[[Star Trek: Enterprise|Enterprise]]*, *[[Star Trek: Voyager]]* og *[[Star Trek: Deep Space Nine]]*, en film fra samme univers; *[[Star Trek: Insurrection]]*. Han bidro også med stemmen sin på videospillet *Star Trek: Klingon*. Han har også hatt roller i andre science fiction-serier som *[[Stargate SG-1]]* i rollen som den egyptiske guden Imhotep, samt i nyinnspillingen av *[[Battlestar Galactica (2004)|Battlestar Galactica]]*.

## Utvalgt filmografi
* 2007 – *Journeyman*, TV-serie 1 episode
* 2007 – *Fallen*, TV-serie 4 episoder
* 2005&ndash;2007 – *Eyes*, TV-serie 5 episoder
* 2005&ndash;2006 – *[[Battlestar Galactica (2004)|Battlestar Galactica]]*, TV-serie 5 episoder
* 2003&ndash;2006 – **, TV-serie 2 episoder
* 2003&ndash;2004 – *[[Star Trek: Enterprise|Enterprise]]*, TV-serie 10 episoder
* 2002 – *[[Dark Angel (TV-serie)|Dark Angel]]*, TV-serie 1 episode
* 2002 – *[[Collateral Damage]]*, film
* 2002 – *[[Stargate SG-1]]*, TV-serie 1 episode
* 2001 – *Felicity*, TV-serie 4 episoder
* 1998&ndash;2000 – *The Magnificent Seven*, TV-serie 22 episoder
* 1996&ndash;1999 – *[[Star Trek: Voyager]]*, TV-serie 3 episoder
* 1998 – *[[Star Trek: Insurrection]]*, film
* 1997 – *[[Star Trek: Deep Space Nine]]*, TV-serie 1 episode
* 1996&ndash;1997 – *[[Murder One]]*, TV-serie 8 episoder
* 1996 – *[[NYPD Blue]]*, TV-serie 1 episode

## Referanser


## Eksterne lenker
* 
* Rick Worthy hos Battlestar Wiki, the *[[Battlestar Galactica (2004)|Battlestar Galactica]]* wiki.
Askese

***Askese*** (fra gresk ἄσκησις, *áskēsis*, «øvelse») betyr øvelse i selvtukt ved streng avholdenhet fra materielle nytelser, ofte av religiøse grunner. En person som utfører askese blir referert til som asket. På gresk blir ordet asket ofte brukt i betydningen av eremitt, som er en person som flytter ut fra samfunnet, for å leve et liv i ensomhet.

Askese har historisk blitt praktisert i mange religiøse tradisjoner, inkludert kristendommen, islam, hinduismen, buddhismen, og jainismen. De som praktiserer askese innenfor disse religionene unngår eller skyr verdslige gleder og henvender seg til et avholdende livsstil i søken etter religiøs forløsning, eller forsoning eller åndelighet. Innenfor hinduismen blir ordet ofte bruk synonymt med fakir. Under kjente asketer finner vi blant annet Siddharta Gautama, den øverste Buddha. Innen kristendommen praktiserte særlig Frans av Assisi og hans tilhengere ekstreme asketiske handlinger.

## Referanser


## Litteratur
* Valantasis, Richard (2008): *The Making of the Self: Ancient and Modern Asceticism*. James Clarke & Co  ISBN 978-0-227-17281-0.
Spassk

**Spassk** (russisk: Спасск, tidligere (1925–2005) kalt **Bednodemjanovsk** (russisk: Беднодемьяновск)) er en by i Penza oblast i Russland, og administrativt senter for Bednodemjanovsk rajon. Innbyggertall: 7&nbsp;300 (2005 est), 7&nbsp;628 (folketelling 2002).

## Historie
I 1648 ble et udyrket jordstykke oppdaget i Sjatsk uezd, og det ble gitt til et kloster i nærheten, oppkalt etter Frelseren (*Spas* på russisk). I 1663 ble en landsby etablert på stedet, kalt *Bogdanovo*. I 1779 ble byens navn endret til *Spassk*. Den fikk samtidig byrettigheter, og ble gjort til senter i en uezd etter dekret fra Katarina den store. Det ble imidlertid snart klart at dette ville medføre forvirring, ettersom det fantes flere byer i Russland med samme navn, hvorav den mest kjente var Spassk-Rjazanskij. Byens offisielle navn ble derfor endret til *Spassk na Studentse* (russisk: Спасск на Студенце).

I 1925 vedtok en uezd-partikonferanse at byen skulle omdøpes til *Bednodemjanovsk* til ære for dikteren Demjan Bednyj. Bednyj selv besøkte aldri byen, men hadde etter sigende en livlig korrespondanse med innbyggerne. I 2005 fikk byen igjen navnet Spassk, etter dekret fra president Vladimir Putin.

## Eksterne lenker
*
Spassk (andre betydninger)

**Spassk** kan vise til flere steder i Russland:

*Spassk – en by i Penza oblast
*Spassk-Dalnij – en by i Primorskij kraj
*Spassk-Rjazanskij – en by i Rjazan oblast
*Spassk (Kemerovo oblast) – en bymessig bosetning i Kemerovo oblast
Trondheimsveien (Orkland)

:::*Se [[Trondheimsveien|pekerside]] for flere forekomster av Trondheimsveien.*

**Trondheimsveien** er en forbindelsesvei til  i Orkanger i Orkland. Veiens lengde er 0,5 km.

## Tilstøtende veier
*Orkdalsveien
*
*
*
* Orkanger
Andestek

**Andestek** er en tradisjonell middagsrett til feiring av høytidene mortensaften og julaften spesielt i Danmark. Grunnen til at det spises ande- eller gåsestek til mortensaften er at Sankt Morten ifølge legenden ble avslørt i en gåsesti av skreppende gjess, hvoretter man gjorde ham til biskop.

Steken serveres sammen med andelever, og den fylles med stuffing.

## Eksterne lenker
* Dansk oppskrift
Florida International University

**Florida International University** (FIU) er et delstatseid forskningsbasert universitet i Miami i Florida. Det ble grunnlagt i 1965. FIU har også to campuser i Italia og en i Tianjin i Kina (siden 2006).

FIU har 26 skoler og colleger, og i alt 205 ulike akademiske studieprogrammer med over 280 grader. Ved FIU var det i alt 37&nbsp;997 studenter i 2006, og skolepengene dette året var på US$ 3&nbsp;130 årlig for studenter hjemhørende i delstaten Florida.

Det gis undervisning og eksaminering opp til doktorgradsnivå ved FIU. Rektor siden 1986 er Modesto Maidique.

## Skoler og colleger
*College of Architecture and the Arts
**FIU School of Architecture
**School of Art and Art History
**School of Music
**School of Theatre, Dance and Speech Communication
*FIU College of Arts and Sciences
*FIU College of Business Administration
**School of Accounting
**Kirk Landon Undergraduate School of Business
**Chapman Graduate School of Business
*College of Continuing and Professional Studies
*FIU College of Education|College of Education
*FIU College of Engineering and Computing
**Florida International University College of Engineering and Computing
*Florida International University College of Law
*Florida International University College of Medicine
*Florida International University College of Nursing and Health Sciences
*College of Social Work, Justice and Public Affairs
**School of Criminal Justice
**School of Public Administration
**School of Social Work
*School of Hospitality and Tourism Management
*School of Journalism and Mass Communication
*Robert Stempel School of Public Health
*University Graduate School
*FIU Honors College

## Forskning
Blant institutter og museer kan nevnes:
* FIU Motorola Nanofabrication Research Facility
* FIU-Florida Memorial Research Center
* International Hurricane Research Center 
** Laboratory for Coastal Research
** Laboratory for Social Science Research
** Laboratory for Insurance, Financial & Economic Research
** Laboratory for Wind Engineering Research
** FIU Wall of Wind (orkansimualtor)
* National Hurricane Center (siden 1995)
* Wolfsonian-FIU Museum (Miami Beach)
* Wertheim Performing Arts Center
* Frost Art Museum

*Green Library* er den største bygningen på campus og det største biblioteket i det sørøstre USA. Antall titler på det totale biblioteksystemet ved FIU er nesten 2&nbsp;000&nbsp;000.

## Referanser


## Eksterne lenker
* 
* FIU International Hurricane Research Center
* FIU Tianjin Center
Serdobsk

**Serdobsk** (russisk: Сердобск) er en by i Penza oblast i Russland. Den ligger ved elva Serdoba (i Dons nedbørfelt), 110&nbsp;km sørøst for Penza. Innbyggertall: 37&nbsp;738 (folketelling 2002), 43&nbsp;518 (folketelling 1989).

Bosetningen er først nevnt i 1699 som *Serdobinskaja [[sloboda]]* (russisk: Сердобинская слобода).  Fra midten av 1700-tallet var den kjent som *Bolsjaja Serdoba* (russisk: Больша́я Сердоба). Den fikk innvilget bystatus i 1780, og fikk samtidig nytt navn, *Serdob* (russisk: Сердоб). Dette navnet ble senere endret til Serdobsk.

## Referanser
Liste over ordførere i Ski

**Liste over ordførere i Ski** viser navn, parti og funksjonsperiode for ordførere i den tidligere Ski kommune.

## Referanser
Nikolsk

**Nikolsk** kan vise til:

* Nikolsk (Penza oblast) – en by i Penza oblast i Russland
* Nikolsk (Vologda oblast) – en by i Vologda oblast i Russland
* *Nikolsk* var navnet på byen Ussurijsk fra 1917–1926
Elkhovo

**Èlkhovo** (bulgarsk: Елхово) er en by og administrasjonssenteret i Elkhovo kommune med samme navn i fylket Jambol oblast ved elven Tundzja i Bulgaria. Byen har cirka 13&nbsp;000 innbyggere.

## Referanser


## Eksterne lenker
*
Florida Metro University

**Florida Metro University** eller **Everest University** er et privat, kommersielt universitetssystem i delstaten Florida, med to campuser i Orlando, og campuser i Clearwater, Pompano Beach, og Tampa. Universitetene i Clearwater og Tampa ble grunnlagt i 1890.

Skolene eies av Corinthian Colleges International. Fagfokuset er profesjonsutdanninger, business administration og juridisk laveregrads utdanning for politiyrket.

Hvert lærested er relativt lite, samlet studenttall ved fem campuser i 2006 var på 7&nbsp;430 studenter.

Lærestedene ved *FMU* er:
* FMU Tampa (1890) – 1&nbsp;390 studenter
* FMU Clearwater (1890) – 1&nbsp;201 studenter
* FMU Pompano Beach (1940) – 1&nbsp;377 studenter
* FMU Orlando (1953) – 1&nbsp;498 studenter
* FMU Orlando (1987) – 1&nbsp;964 studenter

Det undervises opp til Mastergradnivå ved samtlige læresteder. Skolepengene (2006) er på US$ 9&nbsp;900 &ndash; 15&nbsp;120, med unntak av *FMU Pompano Beach* hvor de årlige skolepengene er på US$ 28&nbsp;884. 

## Referanser


## Eksterne lenker
* FMU (Everest University)
Upminster stasjon

**Upminster stasjon** er en jernbane- og undergrunnsstasjon i London. Den er østlig endestasjon på District-linjen, og betjener også tog til Tilbury, Southend, London Fenchurch Street og Romford. Disse togene kjøres for tiden av c2c og National Express East Anglia.

|}
## Eksterne lenker
* Upminster jernbanestasjon National Rail Enquiries (Engelsk)
* Upminster Underground Station Transport for London (Engelsk)
Georg Stub

**Georg Stub** (født 1948) er en norsk politiker (H). Han var ordfører i Ski kommune i Akershus fra 1995 til 2003 og fra 2007 til 2011. Han har tidligere arbeidet i Medietilsynet og som grunnskolelærer.

## Referanser
Nizjnij Lomov

**Nizjnij Lomov** (russisk: Ни́жний Ло́мов) er en by i Penza oblast i Russland. Den ligger ved elva Lomov (i Okas nedbørfelt), 100&nbsp;km vest-nordvest for Penza. Innbyggertall: 24&nbsp;249 (folketelling 2002), 26&nbsp;648 (folketelling 1989).

Byen ble grunnlagt som en utpost i 1636. Den var kjent som *Lomovskaja [[sloboda]]*, *Lomovskij [[posad]]*, og som landsbyen *Nizjnij Lomov*. Nizjnij Lomov har hatt bystatus siden 1780.

## Referanser


## Eksterne lenker
*
Finn Duchesne de Vauvert

**Finn Duchesne de Vauvert** (født 1895 i Siebenbürgen i Østerrike-Ungarn), død 1965) var en norsk populærforfatter, journalist, ingeniør og flyver. Han skrev også under pseudonymene **Sverre T. Børresen**, **Bernt Bastow**, **Ulf Uller** og **Reidun Starum**. 

Vauvert var utdannet ingeniør. I yngre dager var han flyger, men ga opp dette yrket etter en nedstyrtning. Så ble han journalist – han anslo selv at han hadde levert bidrag til 600 tidsskrifter i inn- og utland. Han reiste en god del utenlands, og benyttet sine opplevelser utenlands som grunnlag for det han skrev. I 1919 etablerte Vauvert byrået Foreign Press Service («London – New York – Paris»). På sine eldre dager skrev han vesentlig artikler i dagspressen. Han arbeidet som ingeniør ved flere bedrifter, blant annet Borregaard. Sammen med oberstløytnant Halfdan Haneborg Hansen tok Vauvert i 1947 initiativet til det som ble Stay Behind-gruppene.

Fra 1940 skrev Vauvert i Detektiv-Magasinet under pseudonymene Sverre T. Børresen, Bernt Bastow og en enkelt signert Ulf Uller. 

Vauvert skrev i alt 42 Knut Gribb-fortellinger og en hovedfortelling i Romantikk (under pseudonymet Reidun Starum). Som Sverre T. Børresen skapte Vauvert forbryterlegen dr. Geyser, en skruppelløs lovbryter som hadde spesialisert seg på plastisk kirurgi – fortrinnsvis benyttet han sine evner til å lage nye ansikter på ettersøkte personer. Den norsk-amerikanske gangsteren John Gerston og hans venninne Hildegunn Ferber – "Rubinpiken" – gikk også igjen i mange Børresen-historier. I likhet med Alf Halvor Kalmoe innførte han en mer moderne stil i bladet, mildt hardkokt kan man kalle den. Vauvert skrev også bøkene *Dødsperlen* (1945, i "Stjerne"-serien, under psevdonymet Bernt Bastow) og *Det kinesiske sverd* (1946, som Sverre T. Børresen).

Han var gift med Ragnhild Margot Dahl, og de hadde en sønn sammen.

## Kilder
* Nils Nordberg: *Døden i kiosken*, Bladkompaniet, 2000 (s. 220-221, 283-284)
Nikolsk (Penza oblast)

**Nikolsk** (russisk: Нико́льск) er en by i Penza oblast i Russland. Den ligger ved elva Vyrgan, rundt 90&nbsp;km nordøst for Penza. Innbyggertall: 24&nbsp;061 (folketelling 2002), 26&nbsp;871 (folketelling 1989).

Bosetningen ble etablert på stedet til landsbyene *Nikolskoje* (russisk: Нико́льское), kjent siden 1668, og *Pestrovka* (russisk: Пестровка), kjent siden 1680. Den ble kalt *Nikolo-Pestrovka* (russisk: Нико́ло-Пестровка) i 1761. Den fikk status som bymessig bosetning i 1928, og bystatus ble innvilget i 1954.

## Referanser
Bulgarias oblaster

Bulgaria består av 28 oblaster (provinser):

## Historie
Under Todor Zhivkovs kommunistiske administrasjon fra 1987 til 1999 ble okrugene slått sammen til ni større oblaster. Senere ble den gamle inndeling gjenopprettet, men navnet *oblast* ble beholdt.

## Se også
*Bulgarias kommuner
Florida State University

**Florida State University** er et delstatseid universitet i Tallahassee i delstaten Florida, USA. Det ble grunnlagt i 1851 som *West Florida Seminary*, og har foruten hovedcampusen i Tallahassee også en campus 160&nbsp;km unna, i Panama City (Florida).

Colleges og skoler ved *FSU* utgjøres av:
* College of Arts & Sciences 
* College of Business 
* College of Communication 
* College of Criminology & Criminal Justice 
* College of Education 
* College of Engineering 
* College of Human Sciences 
* College of Information 
* College of Law 
* College of Medicine 
* Film School 
* College of Music 
* College of Nursing 
* College of Social Sciences 
* College of Social Work 
* College of Visual Arts, Theatre & Dance

I 2006 var studenttallet ved *FSU* hele 39&nbsp;973, og skolepengene dette året var årlig US$ 3&nbsp;307 for studenter hjemhørende i delstaten Florida. Det undervises helt opp til doktorgradsnivå.

Institutter og forskningsinstitusjoner ved *FSU* er:
* National High Magnetic Field Laboratory 
* FSU Innovation Park 
* FSU Ringling Museum of Art

## Referanser


## Eksterne lenker
*
Rasmus Lerdorf

**Rasmus Lerdorf** (født 1968) er en dansk-grønlandsk programmerer, og er skaperen av PHP-programmeringsspråket. Han skrev de to første versjonene av PHP. Han har også vært med på utviklingen av senere versjoner, sammen en gruppe andre programmere, som Andi Gutmans og Zeev Suraski, som senere stiftet Zend Technologies. 

Fra 2002 til 2009 jobbet han for Yahoo!.

## Eksterne lenker
* 
* Do You PHP? Introduksjonsartikkel om PHP, av Rasmus Lerdorf.

## Referanser
Ivar Egeberg

**Ivar Egeberg** (født 11. mars 1950) er en norsk politiker (Sp) og idrettsleder. Han var Senterpartiets generalsekretær fra 2006 til 2009. Han har også vært statssekretær, ordfører i Sørum kommune og generalsekretær i Norges idrettsforbund. I forbindelse med stillingene som generalsekretær i Norges idrettsforbund og senere også for Senterpartiet ble Egeberg involvert i økonomisk rot og rettssaker. 

Fra 1997 til 1998 var han statssekretær i Kulturdepartementet under Anne Enger Lahnstein.

## Økonomisk rot og rettssaker
I 2004 måtte Egeberg forlate Norges idrettsforbund etter økonomisk rot som medførte at flere hundre ansatte mistet sine jobber. Det var i etterkant en rettssak som behandlet Egebergs etterlønnskrav, der Egeberg ble tilkjent utestående lønn og saksomkostninger

Februar 2011 ble han idømt bot på 50 000 kroner i den såkalte partistøttesaken, der Senterpartiet under hans administrative ledelse mottok 500 000 kroner i ulovlig partistøtte fra Eidsiva Energi og 200 000 fra Troms Kraft. Partistøtten fra offentlig eide selskaper er brudd på partifinansieringsloven. Egeberg vedtok boten

## Politiske verv
* Kommunestyremedlem i Sørum 1983-2015
* Varaordfører i Sørum 1987&ndash;1991 og 1999&ndash;2015
* Ordfører i Sørum 1995&ndash;1999
* 1. vararepresentant til Stortinget for Akershus Sp 1989&ndash;1993
* Statssekretær i Kulturdepartementet under Anne Enger Lahnstein 1997&ndash;1998

## Andre stillinger
* Generalsekretær i Det Norske Travselskap (2010)
* Generalsekretær i Senterpartiet (2006–2009)
* Generalsekretær Norges Fotballforbund
* Generalsekretær Norges idrettsforbund og olympiske komité
* Leder for sponsoravdeling i on Target
* Leder i Bislett Alliansen i 25 år

## Referanser



## Eksterne lenker
* 
*
Hans Marius Johnsen

**Hans Marius Johnsen** (født 11. juli 1948) er en norsk lokalpolitiker fra Arbeiderpartiet. Han ble i 1999 valgt til ordfører i Sørum kommune i Akershus. I 2003 var han den første sittende ordfører som ble gjenvalgt i Sørum siden 1971, og i 2007 gikk han inn i sin tredje periode som ordfører.

Johnsen ledet en koalisjon mellom Arbeiderpartiet, Senterpartiet, Kristelig Folkeparti og Sosialistisk Venstreparti.

## Eksterne lenker
* Ordføreren – Sørum kommune
Orkdalsveien (Orkland)

:::*Se [[Orkdalsveien|pekerside]] for flere forekomster av Orkdalsveien.*

**Orkdalsveien** (1–385, 6–384) er den lokale hovedveien mellom Fannrem og Orkanger i Orkland. Veiens lengde er 5,4&nbsp;km.

Mellom Gryttingvegen og fylkesvei 65 og er veien del av fylkesvei 6488, resten er kommunal vei.

## Tilstøtende veier
*
*
*
*
*
*Trondheimsveien
*
*
*
*
*
* 
*
*
*
*
* 
*  , Bårdshaug
*
*
*
*
*
*
*
*
*
*
*
* 
*
*
*
*
*
*
*
*
*
*
*
*
*
*
*
*
*
*
* 
*
*
*
*
*
*  

## Referanser
Vidar Nogva

**Vidar Nogva** (født 29. mars 1985) er en norsk fotballmålvakt.

Han har spilt i Aalesund FK, Hødd og HaNo FK. Han var i A-stallen til Aalesund FK fra 2002 til 2004. Fra 2006 til og med 2009 var han i Alta IF, og da de rykket opp fra 2. divisjon i 2007 var Nogva svært delaktig. Han var også med da Alta IF spilte mot gamleklubben Aalesund FK i andre runde av cupen.

## Referanser


## Eksterne lenker
*
Louise Kathrine Dedichen

**Louise Kathrine Dedichen** (født 1964) er en norsk offiser (viseadmiral i Sjøforsvaret).

## Liv og virke
Dedichen er født og oppvokst i Fredrikstad. Hun er utdannet ved intendanturlinjen på Sjøkrigsskolen.

Dedichen var første kvinne i Norge på admirals-/generalsnivå.

I 2015 ble hun tildelt Forsvarets likestillingspris.

I 2019 ble Dedichen forfremmet til viseadmiral, og utnevnt til sjef for den norske militærmisjonen i Brussel. Hun ble i september 2023 den første kvinnen som ledet et møte i NATOs militærkomité. Dedichen ble pensjonert fra Forsvaret i 2024.

Hun spilte en offiser i spillefilmen *[[Lange flate ballær II]]*, regissert av barndomsvennen Harald Zwart.

## Familie
Hun tilhører slekten Dedichen. I 2014 giftet hun seg med Per Høiby, bror til kronprinsesse Mette-Marit.

## Utmerkelser
Dedichen er tildelt Forsvarsmedaljen med laurbærgren, Forsvarsmedaljen med stjerne, Vernedyktighetsmedaljen med tre stjerner og gjort til offiser av den franske nasjonale fortjenstorden. Hun har også mottatt Norske Reserveoffiserers Forbunds hederstegn, og Forsvarets medalje for feltsport. Av bilder på hennes egen Instagram-konto fremgår det at hun har blitt tildelt Forsvarets hederskors, og at hun bærer båndstripe for medlem av Oranje-Nassau-ordenen.

## Referanser


## Eksterne lenker
* 
* 
* Artikkel i Aftenposten om Bastvikens utnevnelse til kontreadmiral
* Pressemelding fra Forsvaret da Bastviken ble utnevnt til kontreadmiral
Marit Aslaksdatter Somby

**Marit Aslaksdatter Somby**  (født 21. mars 1822, død 3. juni 1853)  deltok i «Kautokeino-opprøret» i november 1852. 

## Familie som medvirket i «Kautokeino-opprøret»
* Far, Aslak Olsen Somby
* Mor, Inger Monsdatter Siri
* Bror, Mons Aslaksen Somby
* Bror, Ole Aslaksen Somby

## Eksterne lenker
* Klassekampen: Hva forårsaket opprøret? av Ole Henrik Magga, professor ved Sámi allaskuvla/Sámi University College
* NRK: – Bakgrunnen for 1852-opprøret må bli vektlagt
* Dom av 6. august 1854
* Kyrkjebok Kautokeino 1852, skrivet av sokneprest Hvoslef
Sjukehusveien (Orkland)

:::*Se [[Sjukehusveien|pekerside]] for flere forekomster av Sjukehusveien.*

**Sjukehusveien** går mellom Orkdalsveien og Orkdal Sjukehus i Orkland.

## Tilstøtende veier
*Orkdalsveien
*
*
*Endepunkt Orkdal Sjukehus
Guillermo Coria

**Guillermo Sebastián Coria** (født 13. januar, 1982 i Rufino, Argentina),  er en spansk,  profesjonell tennisspiller fra Argentina. Han ble oppkalt etter tennislegenden Guillermo Vilas.

## Karriere

## Grand Slam singel finaler
### Finaletap (1)

## ATP Masters Series singel finaler
### Seirer (2)

### Finaletap (5)

## Titler (9)
### Singel titler (9)

### Finaletap (11)

## Prestasjoner

## Se også
* Guillermo Coria saksøker vitaminprodusent etter dopingavsløring

## Referanser


## Eksterne lenker
* 
* Official Guillermo Coria Fanlisting
* Guillermo Coria: The Prince of Tennis
* Myspace.com/GuillermoCoria
Boljarovo

**Boljarovo** (bulgarsk: Болярово), er en bosetning sydøst i Bulgaria. Den er administrasjonssenteret i Boljarovo kommune i Jambol oblast, og ligger nær grensen til Tyrkia. Byen har om lag 1 400 innbyggere.

## Referanser


## Eksterne lenker
*
Lemma

:*For bruk i matematikk, se [[Lemma (matematikk)]]
Et *'lemma''' (flertall lemma eller lemmata) er i lingvistikk et leksems kanoniske form. Dette betyr at det er lemmaet som er et ords oppslagsform i ordbøker. 

I morfologien viser et leksem til alle former som har samme betydning, mens lemmaet er den formen som er valgt for å representere alle disse formene. Jo mer omfattende system et språk har for ordbøying, jo viktigere blir lemmaet ettersom det da oppsummerer et stort antall former. I språk som har liten eller ingen bøyning av ord vil lemma og leksem ofte være sammenfallende. 

Forskjellige språk kan velge forskjellige former som lemma. For eksempel bruker språk som norsk og engelsk infinitivsformen som lemma for verb, mens man i latin og gresk bruker presens første person entall. I arabisk er tredje person entall fortidsform den formen som er nærmest leksemets rot, og man har derfor valgt den formen som standard i nyere ordbøker. Prosessen man benytter for å finne et ords lemma kalles lemmatisering. 

I leksikografi brukes lemma om oppslagsordene i en ordbok. Det kan også brukes om oppslagsordene i en encyklopedi, men dette er i forhold til den lingvistiske definisjonen upresist ettersom et slikt verk også vil ha navn og andre former av leksemet som oppslagsord.

## Se også

* Lemmaseleksjon
Målselv fjellandsby

**Målselv fjellandsby** er et alpinanlegg som ligger i Målselv kommune i Troms.

Skisenteret tilbyr 13&nbsp;km alpinløyper fordelt på 14 ulike nedfarter og preparert langrennsløype, i tillegg til overnatting, kafe og pub.

## Eksterne lenker
* Målselv fjellandsbys nettsider
Gullrekka

**Gullrekka** er en betegnelse for fire TV-programmer som sendes på NRK1 fredag kveld fra 19.30 og utover (fra januar 2010 19.40 og utover), men NRK bruker tidvis også betegnelsen på hele deres kveldsprogram i helgene. 

Gullrekka åpner som regel med *[[Norge Rundt]]*, og deretter *[[Beat for beat]]*, men dette varierer. Våren 2008 ble *[[Showbiz (TV-program)|Showbiz]]* sendt i stedet, og senere samme år ble *[[Michael Palins nye Europa]]* sendt. Våren 2009 ble først *[[Mesternes Mester]]* sendt, før den andre sesongen av *Showbiz* ble sendt. Deretter følger *[[Nytt på nytt]]* kl. 20.55, som er et av Norges mest sette TV-programmer. Etter *Nytt på nytt* ble talkshowet *[[Først & sist]]* sendt frem til høsten 2007. I perioden høsten 2007&ndash;våren 2009 ble talkshowet *[[Grosvold]]* sendt etter *Nytt på nytt*. Høsten 2009 startet NRK å sende det norsk-svenske talkshowet *[[Skavlan]]* etter *Nytt på nytt*. Etter disse programmene sender NRK1 oftest en krim-/spenningsserie i programposten Detektimen.

De fleste programmene i gullrekka ble startet på slutten av 1990-tallet, mens media startet å bruke selve begrepet i 2003.

## Liste over programmer som har vært i Gullrekka

### Distriktsmagasin (klokken 19.30, fra januar 2010: 19.40)
* *[[Norge Rundt]]* (1976 – d.d.)

### Underholdningsprogram (klokken 19.55, fra januar 2010 20.05)
* *[[Beat for beat]]* (1999&ndash;d.d.)
* *[[På tråden med Synnøve]]* (høsten 2006)
* *[[Showbiz (TV-program)|Showbiz]]* (våren 2008, våren 2009)
* *[[Mesternes mester]]* (våren 2009–d.d.)
* *[[Lyngbø og Hærlands Big Bang]]* (våren 2010)
* *PopStokk* (våren 2011, våren 2012)
* *[[QuizDan]]* (våren 2013)
* *Det store spranget* (høsten 2016)
* *[[Familiens ære]]* (høsten 2020, høsten 2021)

### Satireprogram (klokken 20.55, fra januar 2010 21.05)
* *[[Nytt på nytt]]* (1999&ndash;d.d.)

### Talkshow (klokken 21.25)
* *[[Først & sist]]* (1998&ndash;2007)
* *[[Grosvold]]* (høsten 2007&ndash;våren 2009)
* *[[Skavlan]]* (høsten 2009&ndash;2018)
* *[[Lindmo]]*  (høsten 2018&ndash;2024)

## Referanser
Showbiz (TV-program)

***Showbiz*** er en norsk TV-sendt talentkonkurranse som gikk på NRK1 fra 2008 til 2009. Konseptet gikk ut på å finne sangtalenter blant ansatte på norske arbeidsplasser. Programledere i første sesong var Christine Koht og Klaus Sonstad, mens andre sesong ble ledet av Sonstad og Jonna Støme. For hvert program dro de to programlederne til hver sin arbeidsplass og plukket ut et lag på fem personer, som i løpet av to dager skulle lære seg en sang og fremføre den foran publikum med mygg-mikrofoner på seg på Sentrum Scene i Oslo. Det laget som vant gikk til den store finalen. Hvilket lag som vant, ble bestemt av en fagjury. Programmet gikk på fredagskvelder. 

Premieren ble sett av . Noe som gav en markedsandel på 50,2 %. Etter det sank seertallene og var i en periode nede på . Premieren av andre sesong ble sett av  og en markedsandel på 40,7 prosent. Programmet var en del av NRKs Gullrekka, men slet i konkurransen med TV 2s *[[Norske Talenter|Norske talenter]]*. 

## Referanser
Straldzja

**Straldzja** (bulgarsk: Стралджа) er en by og administrasjonssenteret i Straldzja kommune i fylket Jambol oblast (Bulgaria), med cirka 6 600 innbyggere.

## Referanser


## Eksterne lenker
*
Lemmaseleksjon

**Lemmaseleksjon** betegner i leksikografi prosessen man bruker når man velger ut oppslagsord til en ordbok. Ordet viser til lemma, som er et leksems kanoniske form. Utvelgelse av oppslagsord til encyklopedier og andre oppslagsverk kan også omtales som lemmaseleksjon, av mangel på et mer presist ord, selv om en encyklopedi ikke bare har lemmata, men også navn og andre former av leksemer som oppslagsord.

Gjennom prosessen velger man ut hvilke ord som skal være med i oppslagsverket. Dette er en viktig del av arbeidet med verket, ettersom utvalget er definerende for verket. Dette er lettest å se i ordbøker over fagtermer, som har en streng utvelgelsesprosess slik at flest mulig ord knyttet til faget kommer med mens det som ikke er direkte relevant utelates. Også allmennordbøker må gå gjennom en omfattende prosess. Et verk som Bokmålsordboka er definerende for språknormen, og det å utelate ord som burde vært med eller inkludere ord som er fremmede kan få uheldige konsekvenser. 

I encyklopedier ligger det også enkelte føringer for seleksjonen. For eksempel vil brukerne av en nasjonalencyklopedi forvente å finne en uforholdmessig bred dekning av stoff om landet verket er fra. Forlag som har en spesiell politisk profil vil gjerne ha en seleksjon som er preget av dette. I en nyere form for encyklopedier, som Wikipedia, er ikke seleksjonen en klart definert prosess, men et arbeid som foregår *[[ad hoc]]*.